ᱠᱮ.ᱟᱨ ᱢᱤᱨᱟ

ᱠᱮ.ᱟᱨ ᱢᱤᱨᱟ  (ᱡᱟᱱᱟᱢ- ᱑᱙ ᱯᱷᱮᱵᱽᱨᱩᱣᱟᱨᱤ ᱑᱙᱗᱐) ᱫᱚ ᱥᱤᱧᱚᱛᱤᱭᱟ. ᱚᱱᱚᱞᱤᱭᱟ. ᱠᱟᱱᱟᱭ,ᱟᱡ ᱫᱚ ᱢᱟᱞᱟᱭᱚᱢ ᱯᱟ.ᱨᱥᱤ ᱥᱟᱶᱦᱮᱫ ᱞᱟ.ᱜᱤᱫ ᱚᱞ ᱮᱫᱟᱭ ᱾ ᱟᱡ ᱫᱚ ᱠᱮᱨᱚᱲ ᱯᱚᱱᱚᱛ, ᱠᱳᱞᱟᱟᱢ ᱦᱚᱱᱚᱛ (Kollam district) ᱨᱮᱭᱟᱜ ᱥᱟᱥᱛᱷᱚᱢᱠᱳᱛᱛᱟ (:en:Sasthamkotta) ᱴᱷᱟᱶ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱫᱚ ᱯᱩᱭᱞᱩ ᱢᱤᱫ ᱡᱚᱨᱱᱟᱞᱤᱴ ᱞᱮᱠᱟᱛᱮ ᱢᱟᱞᱟᱭᱚᱢ ᱢᱚᱱᱳᱨᱚᱢᱟ (Malayala Manorama) ᱨᱮ ᱠᱟ.ᱢᱤ ᱠᱟᱱ ᱛᱟᱦᱮᱸᱱ, ᱤᱠᱷᱟ.ᱱ ᱱᱚᱣᱟ ᱠᱟ.ᱢᱤ ᱵᱟ.ᱜᱤ ᱠᱟᱛᱮ ᱚᱱᱚᱞᱤᱭᱟ. ᱵᱮᱱᱟᱣ ᱞᱮᱱᱟᱭ ᱾ ᱒᱐᱐᱑ ᱥᱟᱞ ᱨᱮ ᱢᱚᱱ-ᱜᱚᱲᱦᱚᱱ (fiction) ᱠᱟ.ᱦᱱᱤ ᱚᱞ ᱮᱦᱚᱵ ᱞᱮᱫ ᱛᱟᱦᱮᱸᱫ ᱟᱨ ᱟᱡᱟᱜ ᱠᱷᱟᱴᱚ ᱠᱟ.ᱦᱱᱤ ᱯᱩᱛᱷᱤ ᱳᱨᱢᱟᱭᱩᱫᱮ ᱮᱱᱡᱟᱨᱟᱢᱵᱩ (Ormayude Njarambu) ᱯᱩᱛᱷᱤ ᱛᱟᱭ ᱒᱐᱐᱒ ᱥᱟᱞ ᱨᱮ ᱩᱪᱷᱟ.ᱱ ᱞᱮᱱ ᱛᱟᱭᱟ ᱾ ᱤᱱᱟ. ᱛᱟᱭᱚᱢ ᱕ ᱜᱚᱴᱟᱝ ᱠᱷᱟᱴᱚ ᱠᱟ.ᱦᱱᱤ ᱛᱷᱚᱯᱮ, ᱵᱟᱨᱭ ᱠᱷᱟᱴᱚ ᱜᱟᱢᱟᱢ, ᱕ ᱜᱚᱴᱟᱝ ᱡᱤᱞᱤᱧ ᱠᱟ.ᱦᱱᱤ ᱟᱨ ᱵᱟᱨᱭᱟ ᱜᱤᱫᱟ.ᱨ ᱯᱚᱛᱚᱵ ᱚᱞ ᱞᱮᱫ ᱛᱟᱦᱮᱸᱱ ᱾
᱒᱐᱐᱙ ᱥᱟᱞ ᱨᱮ, ᱟᱡᱟᱜ ᱠᱷᱟ.ᱴᱚ ᱠᱟ.ᱦᱱᱤ ᱟᱵᱷᱮ ᱢᱟᱨᱤᱭᱟ (Ave Maria) ᱞᱟ.ᱜᱤᱫ ᱠᱮᱨᱚᱲ ᱥᱟᱦᱤᱛᱭᱚ ᱮᱠᱟᱰᱮᱢᱤ
(Kerala Sahitya Akademi Award) ᱥᱤᱨᱯᱷᱟ. ᱟᱢᱮᱴ ᱞᱮᱫᱟᱭ ᱾ ᱒᱐᱑᱒ ᱥᱟᱞ, ᱟᱨᱟᱪᱟᱨ (Aarachaar) ᱥᱟᱶᱦᱮᱫ ᱯᱩᱛᱷᱤ ᱫᱚ ᱢᱟᱞᱟᱞᱚᱢ ᱯᱟ.ᱨᱥᱤ ᱛᱮ ᱩᱪᱷᱟ.ᱱ ᱞᱮᱜ-ᱟᱭ,ᱡᱟᱦᱟᱸ ᱫᱚ ᱢᱟᱞᱟᱭᱚᱢ ᱥᱟᱶᱦᱮᱫ ᱨᱮᱭᱟᱜ ᱢᱤᱫ ᱥᱚᱨᱮᱥ ᱠᱷᱚᱫ ᱦᱩᱭ ᱞᱮᱱ ᱛᱟᱦᱮᱸᱱ ᱾
 ᱯᱩᱭᱞᱩ ᱡᱤᱭᱚᱱ ᱟᱨ ᱜᱷᱟᱨᱚᱸᱡᱽ 
ᱢᱤᱨᱟ ᱫᱚ ᱠᱮᱨᱚᱲ ᱨᱮᱭᱟᱜ ᱥᱟᱥᱛᱷᱟᱢᱠᱳᱛᱛᱟ (Sasthamkotta) ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱱ ᱾ ᱟᱡ ᱵᱟᱵᱟ ᱨᱟᱢᱪᱚᱱᱫᱨᱚᱱ ᱯᱤᱞᱞᱟᱭᱤ (Ramachandran Pillai) ᱟᱨ ᱟᱭᱚ ᱚᱢᱨᱤᱛᱟ ᱠᱩᱢᱟᱨᱤ (Amritakumari) ᱵᱟᱱᱟᱨ ᱜᱮ ᱯᱨᱳᱯᱷᱮᱥᱚᱨ ᱠᱤᱱ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱯᱚᱲᱦᱚᱱ ᱫᱚ ᱰᱤ.ᱵᱤ ᱠᱚᱞᱮᱡᱽ, ᱥᱟᱥᱛᱷᱟᱢᱠᱳᱛᱛᱟᱢ (D.B College, Sasthamcotta) ᱠᱷᱚᱱ ᱥᱟ.ᱛ ᱟᱠᱟᱫᱟᱭ ᱾ ᱟᱡᱟᱜ ᱟ.ᱠᱤᱞᱢᱟᱱ ᱥᱤᱠᱷᱱᱟ.ᱛ ᱫᱚ ᱨᱚᱯᱚᱲ ᱤᱝᱞᱤᱥ (Communicative English) ᱨᱮ ᱜᱟᱱᱫᱷᱤᱜᱨᱟᱢ ᱨᱩᱨᱟᱞ ᱤᱱᱥᱴᱤᱪᱩᱴ (Gandhigram Rural Institute), ᱛᱟᱢᱤᱞ ᱱᱟᱰᱩ ᱠᱷᱚᱱ ᱥᱟ.ᱛ ᱟᱠᱟᱫᱟᱭ ᱾ ᱠᱳᱴᱴᱟᱭᱚᱢ (Kottayam) ᱨᱮ ᱟᱡ ᱡᱟᱶᱟᱭ ᱮᱢ.ᱮᱥ ᱫᱤᱞᱤᱯ (M.S. Dileep) ᱥᱟᱶ ᱜᱷᱟᱨᱚᱸᱡᱽ ᱠᱟᱛᱮ ᱢᱮᱱᱟᱜ ᱠᱚᱣᱟ ᱾ ᱟᱡ ᱡᱟᱶᱟᱭ ᱫᱚ ᱢᱟᱞᱟᱭᱚᱞᱟ ᱢᱚᱱᱳᱨᱚᱢᱟ (Malayala Manorama) ᱠᱷᱚᱵᱚᱨ ᱠᱟᱜᱚᱡᱽ ᱨᱮ ᱡᱚᱨᱱᱟᱞᱤᱥᱴ ᱛᱟᱦᱮᱸ ᱠᱟᱱᱟᱭ ᱾ ᱟ.ᱠᱤᱱ ᱨᱤᱱ ᱫᱚ ᱢᱤᱫ ᱠᱩᱲᱤ ᱜᱤᱫᱟ.ᱨ ᱥᱨᱩᱛᱤ (Shruti) ᱢᱮᱱᱟᱭᱟ ᱟᱨ ᱨᱤᱥᱤ ᱵᱷᱟᱞᱞᱮᱭ ᱟᱥᱲᱟ (Rishi Valley School), ᱟᱱᱫᱨᱚ ᱯᱨᱚᱫᱮᱥ ᱨᱮ ᱯᱚᱲᱦᱚᱱ ᱟᱠᱟᱟᱭ ᱾ ᱤᱱᱟ. ᱛᱟᱭᱚᱢ ᱱᱟᱜᱟᱢ ᱨᱮ ᱥᱚᱱᱮᱨ ᱚᱞᱚᱜ ᱥᱤ.ᱮᱢ.ᱮᱥ ᱠᱚᱞᱮᱡᱽ, ᱠᱮᱴᱴᱟᱭᱟᱢ (CMS College Kottayam), ᱠᱮᱨᱚᱲ ᱨᱮ ᱛᱚᱝᱜᱮ ᱟᱠᱟᱫᱟᱭ ᱾
 ᱠᱮᱨᱤᱭᱚᱨ 
᱑᱙᱙᱓ ᱥᱟᱞ ᱨᱮ, ᱠᱳᱴᱴᱟᱭᱚᱢ ᱨᱮ ᱢᱟᱞᱟᱭᱚᱞᱟ ᱢᱚᱱᱳᱨᱚᱢᱟ (Malayala Manorama) ᱠᱷᱚᱵᱚᱨ ᱠᱟᱜᱚᱡ ᱨᱮ ᱢᱤᱫ ᱡᱚᱨᱱᱟᱞᱤᱥᱴᱟ ᱞᱮᱠᱟᱛᱮ ᱮᱦᱚᱵ ᱞᱮᱫᱟᱭ ᱾ ᱤᱱᱟ. ᱛᱟᱭᱚᱢ ᱠᱷᱚᱱ ᱚᱞ-ᱛᱚᱞ ᱠᱟ.ᱢᱤ ᱮᱦᱚᱵ ᱞᱮᱜ-ᱟᱭ ᱾ ᱤᱠᱷᱟ.ᱱ ᱒᱐᱐᱖ ᱥᱟᱞ ᱨᱮ ᱚᱱᱟ ᱠᱟ.ᱢᱤ ᱵᱟ.ᱜᱤ ᱠᱟᱛᱮ ᱥᱩᱢᱩᱝ ᱚᱱᱚᱞᱤᱭᱟ. ᱠᱟ.ᱢᱤ ᱨᱮᱭ ᱫᱷᱩᱨᱟ.ᱣ ᱞᱮᱱᱟ ᱾
 ᱥᱤᱨᱯᱷᱟ.ᱠᱚ 
 ᱒᱐᱑᱓ ᱥᱟᱞ ᱨᱮ, ᱠᱮᱨᱚᱲ ᱥᱟᱦᱤᱛᱭᱚ ᱮᱠᱟᱰᱢᱤ ᱟᱣᱟᱨᱰ (Kerala Sahitya Akademi Award) ᱾
  ᱒᱐᱑᱓ ᱥᱟᱞ ᱨᱮ, ᱳᱫᱟᱠᱠᱩᱡᱦᱟᱞ ᱟᱣᱟᱨᱰ    (Odakkuzhal Award) ᱾
 ᱒᱐᱑᱔ ᱥᱟᱞ ᱨᱮ, ᱵᱷᱟᱭᱟᱞᱟᱨ ᱟᱣᱟᱨᱰ
(Vayalar Award) ᱾
 ᱒᱐᱑᱕ ᱥᱟᱞ ᱨᱮ, ᱠᱮᱱᱫᱨᱚ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱟᱣᱟᱨᱰ
(Kendra Sahitya Akademi Award), ᱫᱤᱞᱞᱤ ᱠᱷᱚᱱ ᱾
 ᱚᱱᱟ ᱥᱟᱶᱛᱮ ᱰᱤᱥᱠᱳ ᱯᱨᱟᱭᱤᱡᱽ ᱯᱷᱳᱨ ᱥᱟᱣᱩᱛᱷ ᱮᱥᱤᱭᱟᱱ ᱞᱤᱴᱮᱨᱮᱪᱚᱨ (DSC Prize for South Asian Literature) ᱞᱟ.ᱜᱤᱫ ᱦᱚᱸᱭ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱱ ᱾
 ᱵᱟᱦᱨᱮ ᱡᱚᱱᱚᱲ 
https://en.wikipedia.org/wiki/K._R._Meera
ᱥᱟᱹᱠᱷᱭᱟᱹᱛ